4)

14 straipsnis pakeičiamas taip: „14 straipsnis Atlantinių menkių ištekliams Šiaurės jūroje taikomos taisomosios priemonės 1. Žvejybos, išskyrus pelaginės žvejybos įrankiais (gaubiamaisiais tinklais ir tralais), draudimo rajonai ir laikotarpiai, kuriais taikomas draudimas žvejoti, nustatyti IV priede. 2. Laivams, žvejojantiems dugniniais tralais ir traukiamaisiais tinklais, kurių tinklo akių dydis ne mažesnis kaip 70 mm (4a ir 4b kvadratuose) arba ne mažesnis kaip 90 mm (3a kvadrate), taip pat ūdomis (6), draudžiama žvejoti ICES 4a kvadrato į šiaurę nuo 58°30′00 šiaurės platumos ir į pietus nuo 61°30′00 šiaurės platumos Sąjungos vandenyse ir ICES 3a.20 (Skagerako sąsiaurio), 4a ir 4b kvadratų į šiaurę nuo 57°00′00 šiaurės platumos ir į rytus nuo 5 00′00 rytų ilgumos Sąjungos vandenyse. 3. Nukrypstant nuo 2 dalies, 2 dalyje nurodyti žvejybos laivai gali žvejoti 1 dalyje nurodytuose rajonuose, jei tenkinamas bent vienas iš šių kriterijų: a) sužvejotų atlantinių menkių procentinė dalis neviršija 5 % bendro per vieną žvejybos reisą sužvejoto laimikio; laikoma, kad laivai, kuriais sužvejotų atlantinių menkių laimikis 2017–2019 m. laikotarpiu neviršijo 5 % bendro laimikio, šį kriterijų tenkina, su sąlyga, kad jie ir toliau naudoja tą patį žvejybos įrankį, kurį jie naudojo minėtu laikotarpiu; ši prielaida gali būti paneigta; b) naudojamas reglamentuojamas didelio selektyvumo dugninis tralas arba traukiamasis tinklas; atitinkamai, remiantis mokslinių tyrimų duomenimis, atlantinių menkių laimikis bent 30 % mažesnis, palyginti su laivais, žvejojančiais velkamaisiais žvejybos įrankiais, kurių pagrindiniai akių dydžiai nurodyti Reglamento (ES) 2019/1241 V priedo B dalies 1.1 punkte. Tokių tyrimų vertinimą gali atlikti ŽMTEK. Jei ŽMTEK vertinimas neigiamas, šių žvejybos įrankių nebegalima laikyti tinkamais naudoti šio straipsnio 2 dalyje nustatytuose rajonuose; c) laivai, žvejojantys dugniniais tralais ir traukiamaisiais tinklais, kurių tinklo akių dydis yra 100 mm arba didesnis (TR1), naudoja šiuos didelio selektyvumo žvejybos įrankius: — tralus, kurių sėdžios tinklo akių dydis ne mažesnis kaip 600 mm; — pakeltą apatinę tralo pavarą (0,6 m); — horizontalų tinklinį rūšiuojamąjį intarpą su didelių tinklo akių sekcija žuvims iš tralo išplaukti; d) laivai, žvejojantys dugniniais tralais ir traukiamaisiais tinklais, kurių tinklo akių dydis yra 70 mm arba didesnis (4a kvadrate) arba 90 mm arba didesnis (3a kvadrate) ir mažesnis nei 100 mm (TR2), naudoja šiuos didelio selektyvumo žvejybos įrankius: — horizontalias rūšiuojamąsias groteles, kurių strypeliai vienas nuo kito nutolę ne daugiau kaip 50 mm atstumu atskiriant plekšniažuves ir apvaliąsias žuvis, su neužstojama anga apvaliosioms žuvims išplaukti; — sekciją „Seltra“, kurios tinklo akių dydis 300 mm; — rūšiuojamąsias groteles, kurių strypeliai vienas nuo kito nutolę ne daugiau kaip 35 mm atstumu, su neužstojama anga žuvims išplaukti; e) laivams taikomi nacionaliniai atlantinių menkių sužvejojimo vengimo planai siekiant išlaikyti atlantinių menkių laimikius, kuriais atsižvelgiama į mirtingumą dėl žvejybos, atitinkantį nustatytas žvejybos galimybes, remiantis mokslinėse rekomendacijose nustatytais dydžiais, taikant teritorines ar technines priemones arba jas derinant tarpusavyje. Tokius planus ne vėliau kaip per du mėnesius nuo jų įgyvendinimo valstybių narių atveju turėtų įvertinti ŽMTEK, o trečiųjų valstybių atveju – atitinkama jų nacionalinė mokslo įstaiga, ir prireikus jie turi būti toliau tikslinami, jei iš tų vertinimų matyti, kad plano tikslas nebus pasiektas; 4. Valstybės narės stiprina 2 dalyje nurodytų laivų stebėseną, kontrolę ir priežiūrą, kad būtų kontroliuojama, kaip laikomasi šio straipsnio 3 dalies a–e punktuose nurodytų sąlygų.“; (6) Žvejybos įrankių kodai: OTB, OTT, OT, TBN, TBS, TB, TX, PTB, SDN, SSC, SX, LL, LLS."